سوزوکی تاکیشی

پروفیسرسوزوکی تاکیشی ٹوکیو یونیورسٹی آف فارن لینگویجز میں پروفیسر گا مو رے ایچی کے شاگرد کے طور پر اردو میں تعلیم حاصل کی۔ انھوں نے اپنے مادرعلمی ہی کے تدریسی عملے کے حصے کے طور پر 1963 میں شمولیت اختیار کی۔ اور اردو پڑھاتے رہے۔

 اردو سے والہانہ لگاؤ 
سوزوکی تاکیشی اردو کے سیکھنے اور اس پر عملی گفتگو کے لیے اس قدر سنجیدہ تھے کہ ان کے کمرے میں کوئی بھی اردو کے علاوہ کسی زبان میں گفتگو نہیں کر سکتا تھا۔ اپنی اردو زبان کی خدمات پر انھیں جاپانی بابائے اردو کہا جاتا تھا۔ 1960 سے 1962ء تک سوزوکی جامعہ کراچی میں حکومت پاکستان کے تعلیمی وظیفہ پر تعلیم حاصل کرتے رہے۔

 تحریری کام اور عملی سرگرمیاں 
سوزوکی تاکیشی رائج الوقت اردو تخلیقات کے جاپانی تراجم پر کام کرتے تھے۔ انھوں نے اس ضمن میں اپنے طلبہ سے بھی کام کرنے کو کہا۔ بذات خود انھوں نے جدید تخلیقات، ادبی تنقید اور تذکروں پر کئی مضامین لکھے۔ انھوں نے 1947 کے فسادات اور اردو کے مایہ ناز ناشر منشی نول کشور پر مقالے لکھے۔ جاپان میں اردو زبان کے لیے بہت اہم کانامے سر انجام دیے۔ ان کے تحریری کام کے اعتراف میں حکومت پاکستان نے 1996ء میں ستارہ امتیاز سے نوازا۔

 خاص مطبوعات 
 اردو قواعد
 ابتدائی اردو
 اردو کی آسان کہانیاں
 اردو جاپانی لغت (20,000 الفاظ پر مشتمل لغت جسے بعد از مرگ شائع کیا گیا)

 انتقال 
14/جنوری 2005 کو سوزوکی تاکیشی کا انتقال ہو گیا۔Japan: Urdu`s other home - DAWN.COM

 حوالہ جات 

 کتابیات 









 مزید دیکھیے 
 جاپان میں اردو

زمرہ:1932ء کی پیدائشیں
زمرہ:2005ء کی وفیات
زمرہ:اردو ادب کی جاپانی شخصیات
زمرہ:بیسویں صدی کے مترجمین
زمرہ:پاکستان میں جاپانی تارکین وطن
زمرہ:جاپان میں سرطان سے اموات
زمرہ:ستارۂ امتیاز وصول کنندگان
زمرہ:جامعہ کراچی کے فضلا
زمرہ:جاپانی سے اردو مترجمین